तीनै तहका सरकार जनताप्रति जिम्मेवार देखिएनन् : नेता महर
नेपाली कांग्रेसका केन्द्रीय सदस्य नैनसिंह महरले तीनै तहका सरकार जनताप्रति जिम्मेवार नदेखिएको बताएका छन्। पार्टी मुख्यालय सानेपामा बिहीबारदेखि सुरु भएको केन्द्रीय कार्यसमिति बैठकमा उनले तीनै तहका सरकार जनताप्रति जिम्मेवार नदेखिएको आरोप लगाए ।
काठमाडौँ — नेपाली कांग्रेसका केन्द्रीय सदस्य नैनसिंह महरले तीनै तहका सरकार जनताप्रति जिम्मेवार नदेखिएको बताएका छन्। पार्टी मुख्यालय सानेपामा बिहीबारदेखि सुरु भएको केन्द्रीय कार्यसमिति बैठकमा उनले तीनै तहका सरकार जनताप्रति जिम्मेवार नदेखिएको आरोप लगाए ।तीनै तहको सरकार सञ्चालनका लागि संयन्त्र निर्माण गर्ने भनिए पनि कार्यान्वयन नभएको भन्दै प्रश्न गरे। यसमा पार्टीको आधिकारिक दृष्टिकोण आउनुपर्ने उनको भनाइ छ । 'हाम्रा प्रतिस्पर्धी (प्रतिपक्षी) पार्टीप्रति पार्टीको आधिकारिक दृष्टिकोण तयार गर्नुपर्दछ,' महरले भने । उनले महासमिति बैठकबाट निर्माण हुने नीतिका लागि सबै तहको धारणा लिने व्यवस्था मिलाउनुपर्ने बताए।'कांग्रेसको इतिहासमा पहिलो पटक नीति निर्माणकालागि नीतिअधिवेशन हुँदैछ, त्यो तय भएको नीतिले राष्ट्र र जनताको जीवनमा प्रभाव पार्ने हुनाले ८ लाख ६६ हजार क्रियाशील सदस्यसहित समग्र जनताको अपनत्व हुने गरि नीति निर्माण गरिनुपर्छ,' बैठकले महरले भने । मुलुक र राष्ट्रको समृद्धिका लागि जनताको धारणा समावेश गरेर अगाडि बढ्नुपर्ने र त्यसलाई कार्यान्वयन गर्नुपर्ने उनको भनाइ छ । 